Diari Oficial de la Generalitat Valenciana


Sumari del DOGV 1552, del 28-05-1991 (1991/821305)

ORDRE de 15 de maig de 1991, del Conseller d'Obres Publiques, Urbanisme i Transports, per la qual s'estableixen les normes de funcionament intern de la comissió tècnica de redacció i coordinació per a l'elaboració i tramitació del Pla d'Acció Territorial sobre desenvolupament urbanístic de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/15/(1)/dof/vci/html**

### Dades del document

Número de DOGV
:   1552

Data del DOGV
:   28-05-1991

Secció del DOGV
:   DISPOSICIONS GENERALS

Número del document
:   1991/821305


Data del document
:   15-05-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre del 15 de maig de 1991, del Conseller d'Obres Públiques, Urbanisme i Transports, per la qual s'estableixen les normes de funcionament intern de la comissió tècnica de redacció i coordinació per a l'elaboració i tramitació del Pla d'Acció Territorial sobre Desenvolupament Urbanístic de la Comunitat Valenciana.  
Segons la disposició final primera del Decret 45/1991, del 20 de març, del Consell de la Generalitat Valenciana, sobre cooperació i coordinació administrativa en la redacció del Pla d'Acció Territorial relatiu al Desenvolupament Urbanístic de la Comunitat Valenciana, i fent ús de les facultats que em confereixen els articles 35.é) de la Llei 5/1983, del 30 de desembre, de Govern Valencià, i 38 de la Llei 6/1989, del 7 de juliol, d'Ordenació del Territori de la Comunitat Valenciana i atesa la conveniència de regular el funcionament intern de la comissió tècnica de redacció i coordinació prevista en el decret esmentat,  
ORDENE  
Article primer   
La comissió tècnica de redacció i coordinació per a la redacció del Pla de Desenvolupament Urbanístic de la Comunitat Valenciana es reunirà per a l'exercici de les seues funcions, com a mínim, en sis sessions anuals, de caràcter ordinari.  
El director tècnic convocarà a les sessions, com a mínim, amb 48 hores d'anticipació, i trametrà a tots els tècnics redactors i als tècnics col·laboradors i assessors que calga l'ordre del dia de tots els assumptes que s'han de tractar, i s'especificaran els temes en els quals es requeresca la intervenció dels assessors.  
Article segon  
A banda de les sessions ordinàries de la comissió, el director tècnic podrà convocar les sessions extraordinàries que calguen, amb tots o amb part dels membres de la comissió, quan les circumstàncies d'urgència o necessitat així ho requeresquen.  
Article tercer  
Quan per causa justificada li fos impossible al director tècnic l?exercici de les seues funcions, actuarà com a tal, amb caràcter provisional, el secretari tècnic. Per aquest mateix motiu el director tècnic podrà nomenar un secretari accidental entre els tècnics redactors.  
Article quart  
Els membres de la comissió convocats que per causa justificada no poguessen concórrer a alguna de les sessions, hauran de comunicar-ho al secretari tècnic, i li notificaran, si escau, el nom del substitut.  
De la mateixa manera es comunicaran al secretari tècnic els nomenaments o canvis que es pogueren produir entre els membres de la comissió.  
Article cinquè.  
El director tècnic obrirà les sessions de treball quan considere que hi ha la composició necessària per a garantir el desenvolupament de l'ordre del dia previst. S'iniciaran les sessions de treball amb la lectura pel secretari de l'acta de la sessió anterior.  
Abans de debatre els assumptes es farà la lectura dels informes necessaris, i els membres presents podran demanar les explicacions o aclariments pertinents.  
En finalitzar les sessions s'obrirà un torn de paraules.  
Article sisè.  
Al llarg de les sessions podran intervenir tant els membres de l'equip de direcció com els tècnics col·laboradors i assessors expressament esmentats, en els ternes per als quals s'ha requerit la seua presència.  
Article seté.  
La inclusió de temes no prevists en l?ordre del dia només tindrà lloc per motius d'urgència, i es podrà realitzar a proposta del director tècnic, quan aquest ho considere oportú.  
Article vuitè  
De cadascuna de les reunions que realitze la comissió tècnica el secretari tècnic estendrà la corresponent acta, en la qual es farà constar el caràcter ordinari o extraordinari de la sessió, els noms dels tècnics assistents, els assumptes tractats i també un extracte de les intervencions que s'hagen produït, amb expressió de les conclusions a què s'hagués arribat.  
El secretari tècnic notificarà a tots els assistents la disposició de l'acta a fi que puga ser examinada i ratificada mitjançant la signatura, si s'estima procedent. 1 es podran expressar els aclariments i puntualitzacions que, si escau, resulten convenients. Aquests s'inclouran com a annex a l'acta esmentada.  
DISPOSICIO FINAL  
Aquesta ordre vigirà l?endemà de la seua publicació en el Diari Oficial de la Generalitat Valenciana.  
València, 15 de maig de 1991.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI